# Официален вестник C 42/2022

| | ISSN 1977-0855 |
| --- | --- |
| Официален вестник
  на Европейския съюз | C 42 |
| | |
| Издание на български език | Информация и известия | Година 6527 януари 2022 г. |

ISSN 1977-0855

Официален вестник

на Европейския съюз

C 42

Издание на български език

Информация и известия

Година 6527 януари 2022 г.

---

| Съдържание | Страница |
| --- | --- |
| | IV   Информация |
| | ИНФОРМАЦИЯ ОТ ДЪРЖАВИТЕ-ЧЛЕНКИ |
| 2022/C 42/01 | Информация, която държавите членки съобщават относно забрана на риболовни дейности | 1 |
| | ИНФОРМАЦИЯ ЗА ЕВРОПЕЙСКОТО ИКОНОМИЧЕСКО ПРОСТРАНСТВО |
| | Надзорен орган на ЕАСТ |
| 2022/C 42/02 | Известие на Надзорния орган на ЕАСТ относно лихвените проценти за възстановяване на държавни помощи и референтните/сконтовите лихвени проценти за държавите от ЕАСТ, приложими от 1 ноември 2021 г.
  (Публикувано в съответствие с правилата относно референтните и сконтовите лихвени проценти, посочени в част VII от Насоките на Надзорния орган на ЕАСТ за държавната помощ, и член 10 от Решение No 195/04/COL на Надзорния орган на ЕАСТ от 14 юли 2004 г.) | 2 |

Съдържание

Страница

IV   Информация

ИНФОРМАЦИЯ ОТ ДЪРЖАВИТЕ-ЧЛЕНКИ

2022/C 42/01

Информация, която държавите членки съобщават относно забрана на риболовни дейности

1

ИНФОРМАЦИЯ ЗА ЕВРОПЕЙСКОТО ИКОНОМИЧЕСКО ПРОСТРАНСТВО

Надзорен орган на ЕАСТ

2022/C 42/02

Известие на Надзорния орган на ЕАСТ относно лихвените проценти за възстановяване на държавни помощи и референтните/сконтовите лихвени проценти за държавите от ЕАСТ, приложими от 1 ноември 2021 г.
  (Публикувано в съответствие с правилата относно референтните и сконтовите лихвени проценти, посочени в част VII от Насоките на Надзорния орган на ЕАСТ за държавната помощ, и член 10 от Решение No 195/04/COL на Надзорния орган на ЕАСТ от 14 юли 2004 г.)

(Публикувано в съответствие с правилата относно референтните и сконтовите лихвени проценти, посочени в част VII от Насоките на Надзорния орган на ЕАСТ за държавната помощ, и член 10 от Решение No 195/04/COL на Надзорния орган на ЕАСТ от 14 юли 2004 г.

2

---

| | V   Становища |
| --- | --- |
| | ДРУГИ АКТОВЕ |
| | Европейска комисия |
| 2022/C 42/03 | Публикация на заявление за одобрение на изменение, което не е несъществено, в продуктовата спецификация съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни | 3 |

V   Становища

ДРУГИ АКТОВЕ

Европейска комисия

2022/C 42/03

Публикация на заявление за одобрение на изменение, което не е несъществено, в продуктовата спецификация съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни

3

---

| BG | |
| --- | --- |

BG

---

IV Информация

ИНФОРМАЦИЯ ОТ ДЪРЖАВИТЕ-ЧЛЕНКИ

| 27.1.2022 | BG | Официален вестник на Европейския съюз | C 42/1 |
| --- | --- | --- | --- |

27.1.2022

BG

Официален вестник на Европейския съюз

C 42/1

---

Информация, която държавите членки съобщават относно забрана на риболовни дейности

(2022/C 42/01)

С съответствие с член 35, параграф 3 от Регламент (EО) No 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1) бе взето решение за забрана на риболовна дейност, както е предвидено в следната таблица:

| Дата и час на въвеждане на забраната | 18.12.2021 г. |
| --- | --- |
| Продължителност | 18.12.2021 г. — 31.12.2021 г. |
| Държава членка | Европейски съюз (всички държави членки) |
| Запас или група запаси | COD/1N2AB. |
| Вид | Атлантическа треска (Gadus morhua) |
| Зона | Норвежки води от 1 и 2 |
| Вид(ове) риболовни кораби | — |
| Референтен номер | 25/TQ92 |

Дата и час на въвеждане на забраната

18.12.2021 г.

Продължителност

18.12.2021 г. — 31.12.2021 г.

Държава членка

Европейски съюз (всички държави членки)

Запас или група запаси

COD/1N2AB.

Вид

Атлантическа треска (Gadus morhua)

Зона

Норвежки води от 1 и 2

Вид(ове) риболовни кораби

—

Референтен номер

25/TQ92

---

(1)  ОВ L 343, 22.12.2009 г., стр. 1.

---

ИНФОРМАЦИЯ ЗА ЕВРОПЕЙСКОТО ИКОНОМИЧЕСКО ПРОСТРАНСТВО

Надзорен орган на ЕАСТ

| 27.1.2022 | BG | Официален вестник на Европейския съюз | C 42/2 |
| --- | --- | --- | --- |

27.1.2022

BG

Официален вестник на Европейския съюз

C 42/2

---

Известие на Надзорния орган на ЕАСТ относно лихвените проценти за възстановяване на държавни помощи и референтните/сконтовите лихвени проценти за държавите от ЕАСТ, приложими от 1 ноември 2021 г.

(Публикувано в съответствие с правилата относно референтните и сконтовите лихвени проценти, посочени в част VII от Насоките на Надзорния орган на ЕАСТ за държавната помощ, и член 10 от Решение No 195/04/COL на Надзорния орган на ЕАСТ от 14 юли 2004 г. (1))

(2022/C 42/02)

Основните лихвени проценти се изчисляват в съответствие с главата относно метода за определяне на референтните и сконтовите лихвени проценти от Насоките на Надзорния орган на ЕАСТ за държавната помощ, изменени с Решение No 788/08/COL на Надзорния орган на ЕАСТ от 17 декември 2008 г. За да бъдат получени приложимите референтни лихвени проценти, към основния лихвен процент се добавят подходящи маржове в съответствие с Насоките за държавната помощ.

Основните лихвени проценти са определени, както следва:

| | Исландия | Лихтенщайн | Норвегия |
| --- | --- | --- | --- |
| 1.11.2021 г. — | 1,50 | -0,61 | 0,38 |

Исландия

Лихтенщайн

Норвегия

1.11.2021 г. —

1,50

-0,61

0,38

---

(1)  ОВ L 139, 25.5.2006 г., стр. 37 и притурка за ЕИП към ОВ No 26/2006, 25 май 2006 г., стр. 1.

---

V Становища

ДРУГИ АКТОВЕ

Европейска комисия

| 27.1.2022 | BG | Официален вестник на Европейския съюз | C 42/3 |
| --- | --- | --- | --- |

27.1.2022

BG

Официален вестник на Европейския съюз

C 42/3

---

Публикация на заявление за одобрение на изменение, което не е несъществено, в продуктовата спецификация съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни

(2022/C 42/03)

Настоящата публикация предоставя право на възражение срещу заявлението за изменение в съответствие с член 51 от Регламент (ЕС) No 1151/2012 на Европейския парламент и на Съвета (1) в срок от три месеца от датата на нейното публикуване.

ЗАЯВЛЕНИЕ ЗА ОДОБРЕНИЕ НА ИЗМЕНЕНИЕ, КОЕТО НЕ Е НЕСЪЩЕСТВЕНО, В ПРОДУКТОВАТА СПЕЦИФИКАЦИЯ НА ЗАЩИТЕНИ НАИМЕНОВАНИЯ ЗА ПРОИЗХОД/ЗАЩИТЕНИ ГЕОГРАФСКИ УКАЗАНИЯ

Заявление за одобрение на изменение в съответствие с член 53, параграф 2, първа алинея от Регламент (ЕС) No 1151/2012

„Agneau du Périgord“

ЕС No: PGI-FR-0711- AM01 — 30 април 2021 г.

ЗНП ( ) ЗГУ (Х)

1.   Група заявител и законен интерес

| AREOVLA |
| --- |
| Europarc — 3 Avenue Léonard de Vinci |
| 33608 Pessac Cedex |

AREOVLA

Europarc — 3 Avenue Léonard de Vinci

33608 Pessac Cedex

Тел. +33 556008450

Електронна поща: areovla@gmail.com

Състав и законен интерес: AREOVLA е сдружение, чиито членове са животновъди, организации на производители и кланици на „Agneau du Périgord“. Поради това то има правото да иска изменения на продуктовата спецификация.

2.   Държава членка или трета държава

Франция

3.   Рубрика от продуктовата спецификация, която подлежи на изменение/изменения

| ☐ | Наименование на продукта |
| --- | --- |

☐

Наименование на продукта

| ☒ | Описание на продукта |
| --- | --- |

☒

Описание на продукта

| ☒ | Географски район |
| --- | --- |

☒

Географски район

| ☒ | Доказателство за произход |
| --- | --- |

☒

Доказателство за произход

| ☒ | Метод на производство |
| --- | --- |

☒

Метод на производство

| ☒ | Връзка |
| --- | --- |

☒

Връзка

| ☒ | Етикетиране |
| --- | --- |

☒

Етикетиране

| ☒ | Други: актуализиране на данните за контакт на групата заявител, премахване на представянето и мотивите на групата, вид на продукта, контролни органи, национални изисквания. |
| --- | --- |

☒

Други: актуализиране на данните за контакт на групата заявител, премахване на представянето и мотивите на групата, вид на продукта, контролни органи, национални изисквания.

4.   Вид на изменението/измененията

| ☒ | Изменение на продуктовата спецификация на регистрирано ЗНП или ЗГУ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012 |
| --- | --- |

☒

Изменение на продуктовата спецификация на регистрирано ЗНП или ЗГУ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012

| ☐ | Изменение на продуктовата спецификация на регистрирано ЗНП или ЗГУ, за което не е публикуван единен (или равностоен на него) документ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012 |
| --- | --- |

☐

Изменение на продуктовата спецификация на регистрирано ЗНП или ЗГУ, за което не е публикуван единен (или равностоен на него) документ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012

5.   Изменение/изменения

5.1.   Изменения, които засягат съществени елементи

Рубрика „Описание на продукта“

В раздел 2.3 „Характеристики на предлаганите на пазара продукти“ към продуктите, които се ползват от ЗГУ, се добавят агнешки бъбреци, момици, сърца, черен дроб, език и крака. Разрешена е само тази карантия от кланични трупове на агнета, избрани за ЗГУ.

Към момента на признаването на наименованието „Agneau du Périgord“ за ЗГУ е имало малко пазари за реализация на тези продукти. През последните години тези пазари се разраснаха и предоставят възможност за по-ефективно използване на по-голяма част от кланичния труп, което ще допринесе за подобряване на видимостта на ЗГУ „Agneau du Périgord“. Всъщност някои месари предпочитат да получават цял кланичен труп заедно с карантията, за да го реализират изцяло, по-специално бъбреците, които остават неразделна част от трупа. По същия начин, когато кланичният труп се продава разфасован, търговските обекти искат цялото агне да бъде със ЗГУ, а не за едно и също агне да имат разфасован кланичен труп със ЗГУ и карантия със стандартно указание.

Добавянето на карантията води до изменение в представянето на кланичния труп, за който се посочваше „без глава, вътрешности и було“. Посочването на вътрешностите се заличава поради добавянето на карантията в списъка на продуктите, обхванати от ЗГУ, някои от които са част от определението за вътрешности (черен дроб, сърце, бял дроб, трахея и част от диафрагмата като едно цяло — определение от стандарта на ООН за карантия, изд. 2008 г.).

Единният документ също е изменен в този смисъл.

Рубрика „Географски район“

Променено е определението на географския район. Географският район на ЗГУ „Agneau du Périgord“ се разширява до 24 общини в департамента Dordogne и 93 общини в департамента Lot-et-Garonne.

Тези общини не са били включени при подаването на заявлението за признаване на ЗГУ по-специално поради факта, че по това време на територията им не е имало овцевъди; същевременно те имат голям брой геоложки, топологични и климатични сходства с общините в географския район на ЗГУ, както и сходства от гледна точка на селскостопанските практики (селскостопански общини с преобладаващо смесено растениевъдство и животновъдство, обикновени породи овце, хомогенни от геоложка гледна точка и трудни за обработване терени), а динамиката на производството на овце в сектора е възобновена.

Освен това географският район е изменен, за да се поправят някои грешки в регистрираната продуктова спецификация: 6 общини не са фигурирали в списъка, но са били включени в очертанията на района, а друга 1 община, обратно, е била включена в списъка, но оставена извън тези очертания, като така е представлявала единствен и изолиран придатък. Последната е заличена от географския район.

Списъкът на общините е актуализиран в текста на продуктовата спецификация.

В резултат на тази промяна географският район вече обхваща целия департамент Dordogne.

Единният документ също е изменен в този смисъл.

5.2.   Изменения, които не засягат съществени елементи

Рубрика „Описание на продукта“

Тази част е изцяло пренаписана, като вниманието се съсредоточава върху описанието на „Agneau du Périgord“ и се изтъкват специфичните характеристики на отглеждането на агнетата за ЗГУ „Agneau du Périgord“, а именно, продължително кърмене и специално хранене през крайната фаза на угояване, основно на базата на цели или сплескани зърна от зърнени култури.

По-специално описателните елементи за месото (цвят и качество на лойта) са приведени в съответствие с рубрика 5 „Описание на метода на производство на селскостопанския продукт“.

Характеристиките на продукта обаче остават непроменени, по-специално храненето на агнето, естествено или полуестествено създадените породи на овцете майки или породите за месо на бащите, възрастта при клането, теглото, цвета на месото и качеството на лойта.

Добавя се възможността за пускане на пазара на месо и карантия „Agneau du Périgord“ в дълбоко замразено състояние. Дълбокото замразяване на продукта днес е от голямо значение за пускането на пазара на продукти със ЗГУ. Дълбокото замразяване позволява да се запази продуктът и е нов начин на представяне, ценен от потребителите. Дълбокото замразяване също така ще позволи на ЗГУ да се установи на нови пазари, по-специално в заведенията за обществено хранене.

В продуктовата спецификация се определят условията за осъществяването на тази операция (процес, позволяващ да се достигне температура в сърцевината -18 °C в рамките на максимум 10 часа), срок на минимална трайност и максимален период между клането и дълбокото замразяване.

Някои параграфи се заличават: те не предоставят никаква допълнителна или необходима информация за описанието на продукта или не съответстват на задължение, а само на описание на практиките към момента на изготвянето на спецификацията, или представляват позовавания на подзаконови текстове относно класификацията на кланичните трупове и степента на залоеност.

Заличава се и описанието на сготвеното месо. Всъщност ЗГУ „Agneau du Périgord“ гарантира специфично производство от раждането на животните (и отпреди това, с начина на отглеждане на стадото) до подбора и пускането на кланичните трупове на пазара, но не може да гарантира критерии за сготвено месо като вкус, консистенция или мирис. Освен това тези фактори не са особено разграничителни и са трудни за контролиране.

Единният документ е изменен в този смисъл.

Рубрика „Доказателство за произход на продукта от определения географски район“

Добавят се елементите, които дават възможност да се осигури проследимост на карантията и на дълбоко замразените продукти и се заличават припокриванията с общата нормативна уредба, както и елементите, свързани с процедурата за контрол, предвидена в плана за контрол.

Системата определя изискваните документи и записи, както и очакваната минимална информация на всеки етап от жизнения цикъл на продукта (отглеждане, изпращане в кланица, клане, опаковане, разфасоване, дълбоко замразяване).

Разпоредбите относно пунктовете за продажба се заличават, тъй като не са свързани с проследимостта, а по-скоро с препоръки, от една страна, и от друга страна, с изисквания относно пускането на пазара, които нямат никакво въздействие върху присъщите характеристики на продукта. Освен това контролът върху тях изглежда труден, като се има предвид разнообразието от възможни места за продажба на това ЗГУ.

Заличават се примерните документи за осигуряване на проследимостта на всеки етап от производството на продукта.

Единният документ също така се изменя, за да се заличи изречение относно идентифицирането на овцевъдите, което не спада към елементите, очаквани в тази рубрика от единния документ. Освен това се касае за елементи, свързани с контрола, които са включени в плана за контрол.

Рубрика „Метод на производство“

Подрубрика 5.2.1. „Генетичен произход“

Към породите, допустими за овцете майки, се добавят Charmoise и Causse du Lot. Това са две исторически породи от Périgord, които не са били включени, когато наименованието „Agneau du Périgord“ е признато за ЗГУ, тъй като броят им е бил намалял. Същевременно те фигурират в рубриката „Връзка с географския произход“ от действащата продуктова спецификация (история на овцевъдството). Тези две породи притежават допълнителни предимства (издръжливост, плодовитост, конформация), благодарение на които могат да се впишат в методите на отглеждане на „Agneau du Périgord“ и в специфичните характеристики на района.

Charmoise се среща в Périgord от началото на XX век, дори това е един от основните райони на отглеждане на тази порода. Овцете, които са истински „косачки на бурени“, поддържат земята, възобновяват достъпа до обраслите пространства и допринасят за предотвратяването на пожари. Породата не е била включена към момента на подаване на първоначалното заявление за ЗГУ, тъй като е била практически изчезнала в Périgord. От няколко години овцевъдите я въвеждат отново, по-специално в контекста на проектите за пасищно животновъдство. Потенциалът ѝ за района се оценява на 700 овце майки.

Породата Causse du Lot се развъжда по варовиковите плата в Périgord Noir от средата на ХХ век. Тя също е много непретенциозна порода, чиито естествени качества — издръжливост, устойчивост на горещина и на кърлежи (пироплазмоза), и способността ѝ за осъществяване на дълги преходи са особено подходящи за сухите и бедни на растителност плата в източната част на Périgord. Освен това тази порода използва оптимално всички тревни ресурси по време на паша, като при необходимост яде и дървесни клонки, за да задоволи нуждите си. Подобно на Charmoise, и при нея броят на овцете е бил силно намалял към момента на подаване на заявлението за признаване на наименованието „Agneau du Périgord“ за ЗГУ, но днес тя отново се развъжда успешно в географския район с очакван местен потенциал от 4 800 овце майки.

Накрая, тъй като наименованието на породата INRA 401 Romane от няколко години е официално променено на Romane, изменението е отразено в спецификацията.

Също така се заличават някои параграфи, които не са част от определянето на условията за производство или спадат към общи положения, като например: „Обръща се специално внимание на хомогенността на характеристиките по отношение на формата, ранното съзряване, развитието на мускулната и мастната тъкан, които играят важна роля за спецификата на продукта“ или „На раждането на агнетата се обръща особено внимание. Овцевъдът полага всички усилия, за да осигури най-добрите условия за удобство и добро състояние на овцете майки и техните агнета“.

Единният документ е изменен в този смисъл.

Подрубрика 5.2.2. „Начин на отглеждане“

Добавени са нови задължения, излагащи настоящите производствени практики на производителите на ЗГУ по отношение на вентилацията на сградите за отглеждане, гъстотата на животните в сградите, качеството на постелята и почистването на сградите.

Подрубрика 5.2.4. „Начин на хранене на агнетата“

Разпоредбата относно родилните боксове се пренаписва, за да се приведе формулировката ѝ в съответствие с практиките на овцевъдите, които събират малки групи от няколко овце майки в малки обособени секции: така терминът „секции“ е добавен към термина „боксове“.

По-нататък, в зависимост от случая овцете могат да останат повече от 48 часа с агнетата си (трудно приемане, проблеми със сученето и т.н.), поради което изразът „от 24 до 48 часа“ се заменя с „минимум 24 часа“.

Изречението, което гласи, че отбиването „става обикновено между 80-ия и 90-ия ден“ се заличава, тъй като е само индикативно.

Рубриката „Начин на хранене на агнетата“ беше разделена на 3 етапа в зависимост от възрастта на агнетата: от 0 до 20 дни, от 20 до 60 дни и 60 дни и повече.

Пределната стойност 20 дни е заличена за целите на контрола, тъй като на практика се касае за чисто физиологичен етап от развитието на агнетата. Всъщност, тъй като до около 3-седмична възраст храносмилателната система на агнетата не е адаптирана за усвояване на допълващия фураж, агнетата не го ядат, дори и да имат достъп до него. При различните индивиди обаче началната възраст за допълващото хранене може да варира с няколко дни, като средната стойност остава 20 дни.

Минималният период от 60 дни преди отбиването обаче се запазва, тъй като с него се гарантира, че агнето е сукало от вимето на майка си през значителен период от своя живот, което намира отражение в характеристиките на месото „Agneau du Périgord“.

Тази нова формулировка позволява вниманието да се съсредоточи върху храненето на агнетата, предназначени за ЗГУ „Agneau du Périgord“: фаза на сучене от вимето на майката, последвана от крайна фаза на угояване с хранене на базата на фураж и цели или сплескани зърна от зърнени култури. Крайната фаза на угояване в кошарите вече не е задължителна.

Разпоредбите за забрана на използването на силажирани и балирани фуражи са преместени, тъй като се отнасят до целия живот на агнето, а не само до ранните етапи от живота му, както може да се предположи от тяхното място в текста. Тези разпоредби се изместват в края на рубрика 5.2.4. „Начин на хранене на агнетата“, за да се отнасят изрично до всички различни етапи в храненето на агнетата.

Разделът за фуражите в продуктовата спецификация се изменя, за да съответства на номенклатурата на европейската нормативна уредба относно каталога на фуражните суровини (Регламент (ЕС) No 68/2013) и да допълни спецификацията, така че тя да стане по-точна и да отразява действителните практики на овцевъдите при отглеждането на агнета със ЗГУ „Agneau du Périgord“.

Списъкът на суровините, разрешени за храненето на агнетата, позволява да не се изключват от ЗГУ древни зърнени култури, маслодайни семена, протеинови култури или клубени, които отново се отглеждат и са предназначени за хранене на животни, с оглед на разнообразието, което те осигуряват, и на селскостопанската им стойност (цикория, просо, киноа, овес, бакла и т.н.).

Разпоредбата за ограничаването на дела на царевицата до 25 % от дажбата се заличава.

Тази разпоредба е била включена към момента на подаване на заявлението за признаване поради съмнения относно въздействието на царевицата върху жълтия цвят на лойта на кланичния труп. Проведените от Института по животновъдство проучвания показаха, че тези съмнения са неоснователни, така че това ограничение до максимум 25 % царевица в дажбата вече не е обосновано. Освен това всички зърнени култури са подходящи за храненето на агнетата.

Спецификата на продукта се основава на начина на представяне на зърнените култури (на цели или сплескани зърна), а не на естеството на тези култури. Начинът на представяне оказва въздействие върху смилаемостта на зърнените култури, а оттам — и върху гликемичния индекс. Зърнените култури, подложени на прекомерна физическа преработка (раздробени или смлени на брашно), се усвояват по-бързо, което води до пик на инсулина и до лошо натрупване на мазнина. Обратно, целите или сплескани зърна се смилат по-бавно, което води до по-умерен пик на инсулина и по този начин — до по-добра смилаемост на фуража и отлагане на мазнина, която е по-плътна мазнина и в разумни количества.

Задължението произходът на зърнените култури да бъде ограничен до географския район се заличава. Тъй като в някои части от географския район терените са стръмни и понякога слабо продуктивни, производството на зърнени култури в тях е по-сложно. Освен това животновъдите, които не произвеждат зърнени култури, са принудени да купуват всички свои зърнени храни. Ограничаването на зърнените култури до произведените в географския район за агнета, предназначени за ЗГУ „Agneau du Périgord“, води до силно ограничение за операторите и до потенциални затруднения при снабдяването на овцевъдите, които не разполагат със собствено производство. За производителите основният елемент, който отчасти гарантира спецификата на месото „Agneau du Périgord“, е начинът на представяне на зърнените култури, който остава непроменен: на цели или сплескани зърна.

Следва да се подчертае, че това задължение за произход продължава да действа по отношение на фуражите.

Що се отнася до добавките, групата предлага отрицателен списък, като по този начин забранява някои категории продукти.

Всички тези изменения не поставят под въпрос спецификата на продукта, нито причинно-следствената връзка, установена между храненето и „Agneau du Périgord“.

Единният документ е изменен.

Подрубрика 5.3 „Условия за транспортиране и изчакване преди клане“

Направени са редакционни промени, като така се заличават ненужни изречения, които се отнасят до обичайни, но не изисквани практики („на практика той често е по-кратък“, „най-често се колят на следващия ден“).

Подрубрика 5.4 „Клане“

Регулаторните разпоредби и разпоредбите от плана за контрол, както и илюстрациите, са заличени, за да останат само подлежащи на контролиране разпоредби. Целевите стойности не се променят.

Подрубрика 5.5 „Окончателен подбор на кланичните трупове“

Също както в рубриката, отнасяща се до описанието, текстът относно цвета на лойта с елементите от скалата на цвета и консистенцията на лойта се преразглежда и хармонизира: лойта е бяла или много леко оцветена. Описанието на цвета на месото също се преразглежда и хармонизира: цветът му е светлорозов.

Подрубрика 5.6 „Подбор на карантията“

Добавят се разпоредби относно подбора и съхраняването на карантията.

На последно място, подрубриката „Разфасоване и опаковане“ се заличава, тъй като се припокрива с правната уредба, и са добавени разпоредби относно дълбоко замразените продукти.

Рубрика „Връзка“

В действащата продуктова спецификация елементите на връзката между продукта и неговия географски произход са изложени в множество подчасти. Последните са групирани и обобщени в рубриката от спецификацията „Елементи, обосноваващи връзката с географската среда“.

Тези елементи са пренаредени в три части, което позволява да се разграничат специфичните характеристики на географския район, специфичните характеристики на продукта и причинно-следствената връзка.

Частта относно специфичните характеристики на района представлява обобщение на информацията, съдържаща се в действащата продуктова спецификация, и е структурирана в 2 части: в първата се описва географското местоположение на Périgord и се представят неговите географски условия и климат, а във втората се представят историята и практиките на овцевъдството в Périgord, обусловени от ограниченията на околната среда.

В специфичните характеристики на продукта се описват конкретните характеристики на „Agneau du Périgord“. Също както в рубриката „Описание на продукта“, дескрипторите за сготвено агнешко месо се заличават. ЗГУ „Agneau du Périgord“ гарантира специфично производство от раждането на животните до подбора и пускането на кланичните трупове на пазара, но не може да гарантира критерии за сготвено месо като вкус, консистенция или мирис.

Причинно-следствената връзка се основава на качеството и репутацията на „Agneau du Périgord“. В тази част се включва информация от продуктовата спецификация и действащия единен документ. Показано е въздействието на околната среда върху производствените практики, което придава на „Agneau du Périgord“ неговите специфични характеристики.

Освен това е добавен и въвеждащ параграф, в който се представя основанието за връзката с географския произход.

Единният документ също е изменен, така че да съответства на текста на тази рубрика от продуктовата спецификация.

Рубрика „Етикетиране“

Премахва се задължението за предлагане на пазара на агнетата със специфично за ЗГУ лого.

Разпоредбата във връзка със задължението всяко месо със ЗГУ да бъде придружено от сертификат за гаранция за произход (Certificat de Garantie d’Origine — C.G.O.) (кланичен труп) или да има етикет за потребителска търговска опаковка (unité de vente consommateur — U.V.C.) (разфасовка) е преместена в тази рубрика.

Единният документ е изменен в този смисъл.

5.3.   Редакционни изменения

В рубриката „Компетентна служба на държавата членка“ се добавят данните за контакт на Националния институт по въпросите на произхода и качеството (INAO) като компетентна служба на държавата членка в съответствие с Регламент (ЕС) No 1151/2012.

В рубриката „Група заявител“ се актуализират координатите на групата заявител. Описателната част, отнасяща се до групата заявител, се заличава.

Разделът „Представяне и мотиви на групата“ се заличава.

В рубриката „Вид продукт“ разпоредбата „2.2 Вид продукт“ се преразглежда за съответствие с действащата понастоящем номенклатура.

В рубриката „Географски район“ се заличава картата на географския район. Добавя се изречение, в което се посочва, че картографските документи, които представят географския район, са достъпни на интернет сайта на Националния институт по въпросите на произхода и качеството.

Разделът с аргументацията и описанието на района (общи геоложки, климатични и исторически аспекти на департамента Dordogne) се заличава. Елементите, свързани с продукта, обаче се запазват и се включват в раздела за връзка с географския произход.

В рубриката „Метод на производство“ представянето на жизнения цикъл в продуктовата спецификация е актуализирано, за да съответства на пренаписването на спецификацията.

Разпоредбата за период на дерогация от 7 години, считано от датата на получаване на ЗГУ, по отношение на генетичната схема се заличава, тъй като срокът на действие на дерогацията е изтекъл.

Параграфът, предвиждащ дерогация от 7 години, считано от датата на получаване на ЗГУ, по отношение на изкуственото осеменяване, се заличава, тъй като срокът на действие на дерогацията е изтекъл.

Разпоредбата, предвиждаща дерогация по отношение на продължителността на отглеждане на майките на открито, предоставяна поради „извънредни метеорологични условия“, се заличава, за да се приведе продуктовата спецификация в съответствие с Регламент (ЕС) No 1151/2012, който предвижда рамка за въвеждане на временни изменения посредством член 6, параграф 3 от свързания с него Делегиран регламент (ЕС) No 664/2014.

В рубриката „Контролен орган“ се заличават наименованието и данните за контакт на сертифициращия орган в съответствие с действащите инструкции на национално равнище, целящи да се хармонизира изготвянето на продуктовите спецификации . В тази рубрика сега вече са поместени данните за контакт на компетентните органи за упражняване на контрол на територията на Франция, които са: Националният институт по въпросите на произхода и качеството (Institut national de l’origine et de la qualité, INAO) и Генералната дирекция по въпросите на конкуренцията, потреблението и борбата с измамите (Direction générale de la concurrence, de la consommation et de la répression des fraudes, DGCCRF). Наименованието и данните за контакт на сертифициращия орган са на разположение на уебсайта на INAO и в базата данни на Европейската комисия.

С оглед на измененията в националното законодателство и националната нормативна уредба рубриката „Национални изисквания“ е представена под формата на таблица, съдържаща основните показатели за контрол и методите за оценката им.

ЕДИНЕН ДОКУМЕНТ

„Agneau du Périgord“

ЕС No: PGI-FR-0711-AM01 — 30 април 2021 г.

ЗНП ( ) ЗГУ (Х)

1.   Наименование

„Agneau du Périgord“

2.   Държава членка или трета държава

Франция

3.   Описание на селскостопанския продукт или храната

3.1.   
  Вид продукт

Клас 1.1 „Прясно месо (и карантия)“.

3.2.   
  Описание на продукта, за който се отнася наименованието в точка 1

„Agneau du Périgord“ е агне, сукало от овцата майка не по-малко от 60 дни и окончателно угоено с хранене основно на базата на цели или сплескани зърна от зърнени култури.

„Agneau du Périgord“ е агне, заклано на възраст между 80 и 180 дни, с кланично тегло от 15 до 21 kg и добра конформация на кланичния труп благодарение на селекцията на породи за месо при кочовете, като овцете майки са от естествено или полуестествено създадени породи.

Кочовете са подбрани сред следните породи за производство на месо: Berrichon, Charollais, Ile de France, Rouge de l’Ouest, Suffolk, Texel.

Овцете майки са от чиста естествено създадена порода — Lacaune viande, Blanche du Massif central, Causse du Lot и Romane, или от полуестествено създадената порода Charmoise, или кръстоска на някои от посочените по-горе естествено създадени породи и породи за производство на месо.

„Agneau du Périgord“ е с конформация E-U-R с развита мускулна маса, фини кости и степен на залоеност 2 и 3 по скалата EUROP.

Агнешкото месо е със светъл цвят (който се дължи на храненето с мляко в продължение на най-малко 60 дни). Лойта му е бяла или много леко оцветена, с твърда консистенция, равномерно втвърдена и немазна.

С това ЗГУ на пазара може да се предлага и следната карантия: бъбреци, момици, сърца, черен дроб, езици, крака.

Месото и карантията от „Agneau du Périgord“ се предлагат пресни или дълбоко замразени.

3.3.   
  Фуражи (само за продукти от животински произход) и суровини (само за преработени продукти)

3.3.1.   Хранене на агнетата

| — | от раждането си до навършване на не по-малко от 60 дни агнето се храни на воля, като суче от вимето на майка си. То живее постоянно с майка си до отбиването; |
| --- | --- |

—

от раждането си до навършване на не по-малко от 60 дни агнето се храни на воля, като суче от вимето на майка си. То живее постоянно с майка си до отбиването;

| — | след 60-ия ден и през крайната фаза на угояване делът на млечната храна намалява до отбиването за сметка на фуражите и допълващите фуражи. Тези допълващи фуражи се състоят от зърнени култури, давани на цели или сплескани зърна, и азотирана добавка. |
| --- | --- |

—

след 60-ия ден и през крайната фаза на угояване делът на млечната храна намалява до отбиването за сметка на фуражите и допълващите фуражи. Тези допълващи фуражи се състоят от зърнени култури, давани на цели или сплескани зърна, и азотирана добавка.

3.3.2.   Хранене на овцете майки

Пашата представлява основата на храненето на овцете майки. Пашата се извършва на естествени или временни ливади и поляни в течение на не по-малко от 7 месеца в годината.

Събраните фуражи се отглеждат изцяло в географския район и предимно в стопанството.

3.4.   
  Специфични етапи на производството, които трябва да бъдат осъществени в определения географски район

Агнетата „Agneau du Périgord“ се раждат и отглеждат в географския район.

С цел да бъдат запазени всички качества на агнешкото месо, трябва да се избягват прекалено дългият превоз, както и подлагането на животните на стрес преди клането. Следователно времето за превоз от стопанството до кланицата трябва да бъде не повече от 8 часа.

3.5.   
  Специфични правила за рязане, настъргване, опаковане и др. на продукта, за който се отнася регистрираното наименование

Срокът на минимална трайност е най-много 18 месеца.

3.6.   
  Специфични правила за етикетиране на продукта, за който се отнася регистрираното наименование

Всяко месо със ЗГУ трябва да бъде придружено от сертификат за гаранция за произход (Certificat de Garantie d’Origine — C.G.O.) (кланичен труп) или да има етикет за потребителска търговска опаковка unité de vente consommateur — U.V.C.) (разфасовка).

4.   Кратко определение на географския район

Географският район на ЗГУ „Agneau du Périgord“ се състои от следните департаменти, кантони и общини в съответствие с Официалния географски кодекс (COG) на Националния институт по статистика и икономически изследвания (INSEE) за 2020 г.:

| — | Департамент Dordogne, включен изцяло; |
| --- | --- |

—

Департамент Dordogne, включен изцяло;

| — | Департамент Corrèze: общините в кантоните Saint-Pantaléon-de-Larche (с изключение на общините Estivals, Jugeals-Nazareth, Nespouls, Noailles и Turenne) и L’Yssandonnais, и общината Brive-la-Gaillarde; |
| --- | --- |

—

Департамент Corrèze: общините в кантоните Saint-Pantaléon-de-Larche (с изключение на общините Estivals, Jugeals-Nazareth, Nespouls, Noailles и Turenne) и L’Yssandonnais, и общината Brive-la-Gaillarde;

| — | Департамент Lot: общините в кантоните Gourdon, Puy-l’Evêque (с изключение на общините Le Boulvé, Les Junies, Lherm, Saint-Matré и Saux) и Souillac, както и общината Thédirac; |
| --- | --- |

—

Департамент Lot: общините в кантоните Gourdon, Puy-l’Evêque (с изключение на общините Le Boulvé, Les Junies, Lherm, Saint-Matré и Saux) и Souillac, както и общината Thédirac;

| — | Департамент Lot-et-Garonne: общините в кантоните Les Coteaux de Guyenne (с изключение на община Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt и Villeneuve-sur-Lot-2, както и общините Brugnac, Coulx, Labretonie, Lédat, Sauvagnas, Sembas, Verteuil-d’Agenais и Villeneuve-sur-Lot. |
| --- | --- |

—

Департамент Lot-et-Garonne: общините в кантоните Les Coteaux de Guyenne (с изключение на община Jusix), Le Fumélois, Le Haut Agenais Périgord, Le Livradais, Le Pays de Serres, Le Val du Dropt и Villeneuve-sur-Lot-2, както и общините Brugnac, Coulx, Labretonie, Lédat, Sauvagnas, Sembas, Verteuil-d’Agenais и Villeneuve-sur-Lot.

5.   Връзка с географския район

Териториално районът Périgord е разположен в югозападната част на Франция, като обхваща основно департамента Dordogne и граничи със земите на Gironde и Charente на запад, с Limousin и Quercy на изток и с Agenais на юг. Както във всички по-скоро бедни региони, в департамента Dordogne отдавна се отглеждат овце. Овцевъдите в Périgord са развили специфични умения в овцевъдството, свързани с ограниченията, налагани от територията, и са въвели система за отглеждане, съчетаваща всички разполагаеми ресурси. В рамките на малки стопанства със смесена система на растениевъдство и животновъдство, в която овцевъдството е предназначено да оползотворява терените с ниска производителност, изборът на естествено или полуестествено създадени породи за овцете майки се е наложил от само себе си. Това дава възможност на овцевъдите да изхранват и развъждат овцете целогодишно на базата на ресурсите на географския район (фуражи, пасища и поляни), като същевременно запазват достатъчно зърнени култури и най-доброто сено за крайната фаза на угояване на агнетата. Специфичната характеристика на „Agneau du Périgord“ е свързана главно с този традиционен начин на отглеждане на агнетата: фаза на сучене от вимето на майката, последвана от крайна фаза на угояване с хранене на базата на фураж и цели или сплескани зърна от зърнени култури, на които се дължи качеството и репутацията на „Agneau du Périgord“.

Périgord е обширна предпланинска зона с наклон от североизток към югозапад, през която текат 4 реки с многобройни притоци, което позволява постепенното преминаване от Plateau des Millevaches в Limousin (надморска височина 480 m) към ниската долина на Dordogne (надморска височина 8 m). На този релеф, оформен от появата на алпийската верига през терциера, като цяло се дължат разместването, раздробяването, издигането и ерозирането на зоната, където се срещат старият херцински масив и варовиковите и седиментни отлагания на равнината. В кристалинните скали в северен Périgord водата е издълбала дълбоки долини със стръмни склонове и тесни клисури. В централен Périgord ерозията е издълбала обширни долини, понякога с релеф на корнизи, друг път със склонове с лек наклон, покрити с остатъчни варовици.

Релефът с плата, хълмове, склонове и долини създава постоянно променящ се пейзаж с храстовидна растителност, чийто често близък хоризонт винаги е ограничен от гори, горички или просто храсти или живи плетове.

Долините, които са единствените богати на алувиални наноси и благоприятни за селското стопанство райони, контрастират със сухите и бедни на растителност плата и хълмове.

В най-общи линии климатът на Périgord е умерен като цяло, от океански тип, характеризиращ се със средно годишно количество на валежите (850 mm), разпределено средно в 130 дни, и с умерено висока средна годишна температура (12 °C). Той се отличава с ясно изразени зими и лета и с много променливи пролетни и есенни сезони, като също така е подложен на континентални влияния през зимата и на почти средиземноморски влияния през лятото. Поради разположението в преходна зона той се характеризира и с много висока степен на променливост.

Присъствието на овце в Périgord, за което има данни от 6 000 години, остава постоянно и значително до XIX век. През 1809 г. общият брой на овцете се изчислява като надвишаващ 4 до 5 пъти броя на едрия рогат добитък. Той възлиза на повече от 667 400 глави, отглеждани из целия департамент.

Както навсякъде по това време, овцете се отглеждат с основната цел да се произвежда преди всичко вълна, която е високо ценена в производството на дрехи, като се използват и като източник на тор. Производството на месо е страничен продукт, предназначен предимно за семейна консумация на овцевъдите, независимо че вече се откриват следи от специфично оползотворяване чрез местната гастрономия. През втората половина на XIX век в редица писмени материали се откриват сходни свидетелства за развитие на овцевъдството, ориентирано към производството на месо.

Дори през 1938 г. Dordogne се нарежда сред първите пет френски департамента по брой на овцете. Този брой е намалял осезаемо след последната война, но оттогава значително се е възстановил.

Отглеждането на овце изпълнява в стопанствата функция за оползотворяване на слабопродуктивните в агрономическо отношение зони.

Тези ограничения са залегнали в основата на подбора на овце от породи, признати и подбрани заради своята издръжливост, устойчивост, непретенциозност, способността си да пасат на бедни на растителност ливади, да се адаптират добре към извънсезонния разплод и да изхранват без проблеми агнетата си. Днес в основата на увеличаването на популацията са няколко породи (чисти или кръстоски): това са породите Lacaune viande, Blanche du Massif Central, Romane, Causse du Lot и Charmoise. Тези естествено или полуестествено създадени породи се отглеждат, като се кръстосват с кочове подобрители. Кръстоските се контролират от овцевъдите и изборът на породата на бащите се прави с оглед на чифтосване, с което да се подобри кланичният труп на агнетата или да се запазят майчинските качества на бъдещите майки: издръжливост, добра адаптация към извънсезонния разплод и към естественото заплождане.

Системата за хранене, използвана от овцевъдите, е съобразена със същите ограничения: предизвикателството е да съумеят да използват и оползотворяват по най-добрия начин ресурсите си за производство на висококачествени агнета по сигурен начин през цялата година.

Овцевъдите се стремят да организират храненето на стадото, като следят за адаптирането на наличната храна с хранителните нужди на овцете и потомството им в зависимост от съответните им физиологични етапи.

За тази цел овцевъдите изготвят комплексен график на хранене, съчетаващ по оптимален начин използването на ливадите, пасищата и фуражните площи, като вземат предвид за всеки отделен случай площта и потенциалния добив, както и евентуално тяхното разстояние от стопанството.

Стадото, разделено на еднородни групи според физиологичните нужди (бременни овце или овце с бозаещи агнета, дзвиски за разплод), се отвежда на ливадите в съответствие с график, който позволява да се използват и оптимизират всички растителни ресурси, като същевременно се отчитат хранителните нужди на всички категории животни.

Животът на агнето от вида „Agneau du Périgord“ протича в два етапа: фаза на сучене, през която агнето следва майка си, и крайна фаза на угояване, през която то получава специално внимание: запазено пространство и първокачествена храна.

В това запазено пространство овцевъдите дават на агнетата специална дажба, състояща се от балансирана смес основно от зърнени култури на цели или сплескани зърна, допълнена с качествено сено от треви и бобови растения.

Тази добавка към сученето се превръща в основна дажба на агнетата с намаляването на кърменето им.

Това хранене обуславя по-хармоничен и бърз растеж на „Agneau du Périgord“.

„Agneau du Périgord“ е младо (на възраст между 80 и 180 дни) и леко агне (от 15 до 21 kg). То има добра конформация с развита мускулна маса и фини кости. По кланичния труп няма разкъсвания или кръвонасядания. Месото е със светлорозов цвят. Лойта е бяла или много леко оцветена, с твърда консистенция, равномерно втвърдена и немазна.

Причинно-следствената връзка се основава на качеството и репутацията на „Agneau du Périgord“.

Значителното непостоянство на климатичните условия в района заедно с ниския агрономически потенциал са допринесли за адаптирането на системите за отглеждане, с които днес се произвежда „Agneau du Périgord“.

Влажните зони в Périgord Vert също като сухите плата в Sarladais и юрските земи предлагат ливади, подходящи за овцете, които често единствени са в състояние да оползотворят тези бедни почви и тесните и труднодостъпни парцели по стръмни склонове, обикновено наричани „picadies“.

Поради голямата променливост на валежите и температурите селяните от Périgord, които никога не са можели да разчитат на подходящи валежи или подходяща температура за своите култури, са свикнали да диверсифицират производството си чрез разпределяне на рисковете сред няколко основни производства.

Този ландшафт и тези условия на околната среда са допринесли за запазването на малки, разпокъсани стопанства, които дълго са поддържали икономика на самозадоволяването, стремейки се да се възползват максимално от всички свои селскостопански и човешки ресурси. В тях преобладава смесената система на растениевъдство и животновъдство.

Така овцевъдството често се развива редом с производството на зърнени култури, което отчасти се оползотворява за изхранване на стадото овце редом с едно или повече други производства.

От началото на XX век производството на месо измества производството на вълна и в съответствие с общите тенденции овцевъдите от Périgord започват да проявяват интерес към генетичния напредък.

Тогава в Périgord се развиват три породи: Charmoise, Berrichonne de l’Indre и Causse du Lot. Днес броят на овцете от тези породи е намалял главно в полза на други три породи: Lacaune viande, Blanche du Massif Central и Romane. През последното десетилетие обаче се наблюдава известно възобновяване на древните породи, по-специално Charmoise и Causse du Lot.

Използването на тези естествено създадени породи води до практики, съответстващи на съобразяването с различните характеристики на този район.

Специфичната характеристика на „Agneau du Périgord“ е свързана главно с традиционния начин на отглеждане на агнетата: фаза на сучене от вимето на майката, последвана от крайна фаза на угояване с хранене на базата на фураж и цели или сплескани зърна от зърнени култури.

Светлият цвят на месото от „Agneau du Périgord“ е свързан с два допълнителни елемента от начина на производство на продукта: възрастта на агнето при клането (не повече от 180 дни) и фазата на млечното хранене — всъщност агнето суче от вимето на майка си в течение на не по-малко от 60 дни.

Бялата (или много леко оцветена) и твърда лой се дължи на специалното хранене през крайната фаза на угояване. Това хранене е на основата на фураж и допълващи фуражи изключително на базата на цели или сплескани зърна от зърнени култури.

Тези специални допълващи фуражи в крайната фаза на угояване придават на месото от „Agneau du Périgord“ балансирана вътрешна лой.

„Agneau du Périgord“ е традиционен продукт, свързан с територията на Périgord. То е празнично блюдо, което се приготвя по различни начини, но винаги заема почетно място на трапезата.

То заема централно място в множество рецепти и понякога се слави като „другото съкровище на Périgord“.

Препратка към публикуваната спецификация на продукта

(член 6, параграф 1, втора алинея от настоящия регламент)

https://info.agriculture.gouv.fr/gedei/site/bo-agri/document_administratif-cdf6faf7-26d4-42dd-9789-a75c4c4d5eca

---

(1)  ОВ L 343, 14.12.2012 г., стр. 1.

---